La **distrikto > municipo Olaine** (latve *Olaines novads*) estas distrikto en centra Latvio. La distrikto estis kreita en 2009, apartigante ĝin de iama distrikto Rīga (latve *Rīgas rajons*, 1949-2009). La distrikto konsistas el Olaine urbo kaj Olaine paroĥo, la centro de la distrikto situas en Olaine.

Ĝiaj najbaraj distriktoj estas oriente distrikto Ķekava, sudoriente distrikto Bauska, sude kaj okcidente distrikto Jelgava, nordokcidente distrikto Mārupe, kaj norde ŝtata urbo Rigo.

Historio
--------

La marĉa areo de la distrikto estis maldense loĝata ĝis hodiaŭ. En la 13-a jarcento la teritorio estis inkludita en Livonio, en la Riga kampara distrikto. Post la Livonia milito, la plej granda parto de la regiono venis sub polan regon en Pārdaugava Duklando, kaj post 1629 ĝi estis akirita fare de Svedio. Malgranda parto sur la maldekstra bordo de rivero Misa estis inkludita en Duklando Kuronio kaj Zemgalio. La Svedia parto estis aneksita al la Rusia Imperio en 1721, kaj la duklanda parto en 1795. En 1918 la distrikto estis inkludita en la Respubliko de Latvio. En 1962, la konstruado de la urbo Olaine komenciĝis en preskaŭ malferma areo, kaj ĝis decembro 1967, ekzistis 3,3 mil loĝantoj, kemia industrio kaj torfo-ekstraktado kompanioj.

Geografio
---------

La distrikto situas en la Tīreļu ebenaĵo de la malaltebenaĵo de Centra Latvio (latve *Viduslatvijas zemiene*). Mineraloj: dolĉakva kalkoŝtono (Baloži), torfo (marĉoj Cenas kaj Mēdemu). Geologie, kiel en la plej granda parto de Latvio, dominas la supraj devoniaj sedimentoj.

Averaĝa temperaturo: -5 - -5,5°C en januaro, +17°C en julio. Precipitaĵo 650-700 mm jare.

### Riveroj

Distrikto Olaine estas transirita de rivero Misa, la alfluanto de Lielupe, kies malgranda alfluantoj (la plej granda - Olainīte, Pupla, Cena) formas la plej grandan parton de la riverreto. En la sudoriento, la baseno de rivero Iecava inkludas malgranda alfluantoj Ežupe, Jāņupe, Mellupe.

### Lagoj

Ne estas grandaj lagoj en la distrikto, la plej grandaj el kiuj estas Līdumu ŝtonminejo (22 ha) kaj lagoj Stūnīšu (20 ha).

Loĝantaro
---------

Distrikto Olaine havas 19 705 loĝantojn (2021) kaj la denseco estas 66 loĝantoj por kvadratkilometro.

La plej grandaj setlejoj| N# | Setlejo | Statuso | Paroĥo | Loĝantaro(2021) |
| --- | --- | --- | --- | --- |
| 1. | Olaine | Urbo | — | 10 826 |
| 2. | Jaunolaine | Vilaĝo | Olaines | 3364 |
| 3. | Medemciems | Vilaĝo | Olaines | 1491 |
| 4. | Stūnīši | Vilaĝo | Olaines | 1215 |
| 5. | Jāņupe | Vilaĝo | Olaines | 966 |
| 6. | Pārolaine | Vilaĝo | Olaines | 481 |
| 7. | Grēnes | Vilaĝo | Olaines | 374 |
| 8. | Virši | Vilaĝo | Olaines | 343 |
| 9. | Pēternieki | Vilaĝo | Olaines | 260 |
| 10. | Stīpnieki | Vilaĝo | Olaines | 254 |

Administraj unuoj
-----------------

### Urboj (*pilsēta*)

Olaines pilsēta.

### Paroĥoj (*pagasts*)

Olaines pagasts.

### Vilaĝoj (*ciems*)

20: Apšukalni, Blijas, Dāvi, Damradi, Grēnes, Galiņi, Ezītis, Ielejas, Jaunolaine, Jāņupe, Kalmes, Klāvi, Medemciems, Pārolaine, Pēternieki, Rājumi, Stīpnieki, Stūnīši, Vaivadi, Virši.

Galerio
-------

* Baloži fervoja stacidomoBaloži fervoja stacidomo
* Stūnīšu lagojStūnīšu lagoj
* Līdumu kanalo kontraŭflueLīdumu kanalo kontraŭflue
* Ortodoksa preĝejo kaj lernejo en OlaineOrtodoksa preĝejo kaj lernejo en Olaine
* Olaine lutera preĝejoOlaine lutera preĝejo

Referencoj
----------

1. ↑  stat.gov.lv
2. ↑  Latvijas PSR Mazā Enciklopēdija - Latva Malgranda Enciklopedio, p.2-656.
3. 1 2  Latvijas ģeogrāfijas atlants - Latvia geografia atlaso. "Jāņa sēta", 2020
4. ↑  PMLP.gov.lv Latvijas iedzīvotāju skaits pašvaldībās (latve)
5. ↑  LĢIA.gov.lv Vietvārdu datubāze 29.01.2021 (latve)

|  |  |
| --- | --- |
| Bibliotekoj | * PeEnEo: 751480
 |